Miesto, spôsob a lehota
podania opravného prostriedku

Miesto
•	opravný prostriedok (odvolanie) proti rozhodnutiu povinnej osoby o odmietnutí požadovanej informácie možno podať na Okresný úrad Trnava, Kollárova 8, 917 02 Trnava, ak rozhodnutie vydal v prvom stupni, alebo mal vydať, teda tomu subjektu, ktorému bola podaná samotná žiadosť.
•	z odvolania by malo byť podľa zákona č. 71/1967 Zb. o správnom konaní (Správny poriadok) zrejmé :
•	kto podáva odvolanie,
•	proti ktorému rozhodnutiu smeruje,
•	prečo sa odvolanie podáva,
•	návrh, ako má odvolací orgán rozhodnúť.
 
Spôsob 
•	písomne,
•	ústne do zápisnice,
•	elektronickými    prostriedkami    podpísané    zaručeným elektronickým podpisom podľa osobitného zákona. Možno ho urobiť aj telegraficky  alebo telefaxom;  také podanie  treba  písomne alebo ústne do  zápisnice doplniť najneskôr do troch dní. 

Lehota 
•	v lehote do 15 dní od doručenia rozhodnutia, alebo márneho uplynutia lehoty na rozhodnutie o žiadosti,
•	pri nevydaní rozhodnutia sa za deň doručenia považuje tretí deň od uplynutia lehoty na vybavenie žiadosti.

Možnosti súdneho preskúmania 
rozhodnutia povinnej osoby
 
Ak žiadateľovi nebolo vyhovené v odvolacom konaní, môže do dvoch mesiacov od doručenia rozhodnutia o odvolaní podať žalobu na príslušný súd, t.j. Krajský súd v Trnave. V žalobe možno žiadať iba preskúmanie zákonnosti rozhodnutia (súd sa nebude zaoberať podstatou veci - sprístupnením alebo nesprístupnením informácie). Súd môže rozhodnutie zrušiť ako nezákonné a vrátiť alebo žalobu zamietne.
 
Súdne možno preskúmať iba rozhodnutie o odmietnutí žiadosti podľa § 244 a nasledujúcich Občianskeho súdneho poriadku, pričom musia byť splnené tieto požiadavky: 
•	rozhodnutie po vyčerpaní riadnych opravných prostriedkov nadobudlo právoplatnosť,
•	návrh môže podať len účastník konania, ktorý musí byť zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná,
•	návrh na preskúmanie musí mať tieto náležitosti:
•	ktorému súdu je návrh určený,
•	kto návrh podáva,
•	označenie rozhodnutia okresného úradu, ktoré napadá,
•	vyjadrenie v akom rozsahu toto rozhodnutie napadá,
•	uvedenie dôvodov, v čom žalobca vidí nezákonnosť rozhodnutia obvodného úradu,
•	konečný návrh rozhodnutia.
Návrh sa musí podať do dvoch mesiacov od doručenia rozhodnutia o odvolaní alebo od druhého dňa po márnom uplynutí lehoty na vydanie rozhodnutia o odvolaní, ak obvodný úrad nerozhodol.
 
Okrem riadnych opravných prostriedkov, možno podľa Správneho poriadku podať mimoriadne opravné prostriedky, ktorými sú:
•	obnova konania,
•	preskúmanie rozhodnutia mimo odvolacieho konania,
•	protest prokurátora.
 
Obnova konania 
•	účastník sa môže sám a priamo domáhať obnovenia konania, ktoré bolo ukončené právoplatným rozhodnutím a len z dôvodov uvedených v § 62, ods.1 Správneho poriadku,
•	miesto podania - podáva sa na správnom orgáne, ktorý rozhodol vo veci v poslednom stupni ,
•	lehota - tri mesiace odo dňa, keď sa účastník dozvedel o dôvodoch obnovy, najneskôr do troch rokov od právoplatnosti rozhodnutia,
•	spôsob – podľa § 64 Správneho poriadku.
 
Preskúmanie rozhodnutia mimo odvolacieho konania
	Správny orgán  najbližšie vyššieho stupňa nadriadený správnemu orgánu, ktorý  rozhodnutie vydal t.j. Ministerstvo vnútra Slovenskej republiky, môže z vlastného alebo iného podnetu  preskúmať rozhodnutie, ktoré je právoplatné.
 
Protest prokurátora -  podáva prokurátor